আপত্তির দ্বিতীয় কারণ হলো, নারী এমপিদের নির্বাচিত করার পন্থাটি মোটেই গণতন্ত্রসম্মত নয়। নামে এমপি হলেও যেহেতু জনগণের সরাসরি ভোটে নির্বাচিত হয়ে আসেন না, সেহেতু দেশ ও জনগণের প্রতিও তারা কোনো দায়দায়িত্ব বোধ করেন না। জনগণের কাছে তাদের জবাবদিহিতারও কোনো বিধান নেই। মনোনয়ন পাওয়া থেকে সংসদে ভূমিকা পালন পর্যন্ত প্রতিটি বিষয়ে নারী এমপিরা সব সময় ক্ষমতাসীনদের সন্তুষ্টি অর্জনের চেষ্টা করেন। এই প্রক্রিয়ায় জনগণের তথা সাধারণ ভোটারদের কোনো ভূমিকাই থাকে না। প্রধান ভূমিকা থাকে ক্ষমতাসীন দলের।